Rikunarita-ORG/Wikinium huggingface dataset:
# Tereza Kapista

| **Tereza Kapista Тереза ​​Каписта** |
| --- |
|  |
| Persona informo
 |
| **Naskiĝo** | 1930 en Subotica
 |
| **Morto** | 2016 en Serbio
 |
| **Lingvoj** | Esperanto • serba
 |
| **Nacieco** | serbia
 |
| **Ŝtataneco** | Serbio   |
| Okupo
 |
| **Okupo** | esperantisto  instruisto   |
|  |

Tereza Kapista, kvara el dekstro (apud Erzsébet Sekelj, tria el dekstro) inter kongresanoj, ĉefe el Balkanio, dum la 86-a SAT-kongreso en Madrido
**Tereza Kapista**, foje ankaŭ literumata *Terezija*, en cirila alfabeto *Тереза ​​Каписта* (la 11-an de aprilo 1930, Subotica — la 27-an de aprilo 2016, Serbio) estis hungardevena serbia esperantistino, naskiĝinta en 1930. En la oficperiodo 2007-2010 ŝi estis reprezentanto de Serbia Esperanto-Ligo en la komitato de Universala Esperanto-Asocio. Ŝi estis membro de la Internacia Rajtigita Ekzamenantaro de ILEI, estis Cseh-instruistino kaj restadis en diversaj landoj de Azio kaj Afriko (interalie en Irano, Burundio) por propagandi kaj instruadi Esperanton. Ŝi sentis sin iusence disĉiplo de Tibor Sekelj, kaj provis imiti lin kiel mondvojaĝanto - ŝia instruado de Esperanto en Afriko, Suda Ameriko ktp. estas vera heroaĵo.

Krome ŝi publikigis plurajn verkojn de la Esperanto-literaturo, ekzemple tradukis en Esperanton la verkaĵon *Temuĝin, la filo de la stepo* de Tibor Sekelj pri la vivo de Ĝingis-Ĥano, aperinta en 1993. Alia ekzemplo de publikaĵo, verkita de ŝi mem, estas *Esperanto, lingvo de paco en Burundo-Afriko*, publikigita Beograde en 2006 (134 paĝoj).

Ŝi estis la ĉefa organizanto de la 79-a SAT-Kongreso 2006 kiu okazis en Beogrado inter la 19-a kaj la 26-a de aŭgusto. Ĝi kunigis 153 partoprenantojn.

## Bibliografio

* Tereza Kapista. Mia instrulaboro kaj impresoj en Irano. Beogrado, 2004. 48 p.
* Tereza Kapista. Esperanto, lingvo de paco en Burundo — Afriko. Beogrado, 2006. 134 p. — ISBN 978-86-901073-7-7
* Tereza Kapista. Esperanto, lingvo de paco en Irano — Azio. Beograd, 2007. ISBN 978-86-901073-9-1
* Tereza Kapista. Ie pri io. Beograd, 2012. 160 p. — ISBN 978-86-915527-0-1

## Notoj

## Eksteraj ligiloj

* Dimitrije Janičić (2009-02-27). Intervjuo: Tereza Kapista: Konatiĝo kun diversaj homoj kaj landoj (esperante). Ipernity. Arkivita el la originalo je 2013-09-08. Alirita 2013-09-08 .
* Stanislavo Belov (2013-08-31). Libroj de Tereza Kapista: fascina vivo en Esperantujo (esperante). Blogger. Arkivita el la originalo je 2017-09-18. Alirita 2017-09-18 .
* Tereza Kapista en la Panteono de edukado.net
# Julio

|  |
| --- |
| **julio** |
| lu
 | ma
 | me
 | ĵa
 | ve
 | sa
 | di
 |
|  |  | 1 | 2 | 3 | 4 | 5 |
| 6 | 7 | 8 | 9 | 10 | 11 | 12 |
| 13 | 14 | 15 | 16 | 17 | 18 | 19 |
| 20 | 21 | 22 | 23 | 24 | 25 | 26 |
| 27 | 28 | 29 | 30 | 31 |  |  |
| aranĝo de 2026 tagoj
 |

**Julio** (latine *Julius*) estas la sepa monato de la Gregoria kalendaro. Ĝi enhavas 31 tagojn. Ĝi nomiĝas laŭ Julio Cezaro; ĝi antaŭe nomiĝis *Quintilis*, "kvina" (vidu septembro).

Julio estas monato de la somero en la Norda hemisfero kaj de la vintro en la Suda hemisfero. La signoj de la Zodiako en julio estas Kankro kaj Leono.

Julio venas post junio kaj antaŭ aŭgusto.

Julio komenciĝas per la sama semajntago kiel aprilo en ĉiu jaro, kaj kiel januaro en superjaro.

Julio
el hor-libro de l' duko de Berry
Fojno-rikolto
## Aliaj signifoj de Julio

Por aliaj signifoj de Julio vidu sub **Julio (apartigilo)**.
# Aŭgusto

|  |  |
| --- | --- |
|  | *Tiu artikolo estas pri monato **aŭgusto**. **Aŭgusto** ankaŭ estis la titolo de romiaj imperiestroj. Vidu ankaŭ Aŭgusto Cezaro*.
 |

|  |
| --- |
| **aŭgusto** |
| lu
 | ma
 | me
 | ĵa
 | ve
 | sa
 | di
 |
|  |  |  |  |  | 1 | 2 |
| 3 | 4 | 5 | 6 | 7 | 8 | 9 |
| 10 | 11 | 12 | 13 | 14 | 15 | 16 |
| 17 | 18 | 19 | 20 | 21 | 22 | 23 |
| 24 | 25 | 26 | 27 | 28 | 29 | 30 |
| 31 |  |  |  |  |  |  |
| aranĝo de 2026 tagoj
 |

**Aŭgusto** (latine *Augustus*) estas la oka monato de la Gregoria kalendaro. Ĝi enhavas 31 tagojn. Ĝi nomiĝas laŭ Aŭgusto Cezaro. Antaŭe la monato (kiu prae nomiĝis *Sextilis*, "sesa" (vidu septembro) havis 30 tagojn; sed kiam ĝi estis nomata honore al Aŭgusto, oni pliigis ĝin je unu, por ke ĝi havu la saman kvanton da tagoj kiel julio, la monato de Julio Cezaro.

Aŭgusto estas monato de la somero en la Norda hemisfero kaj de la vintro en la Suda hemisfero. La signoj de la Zodiako en julio estas Leono kaj Virgulino.

Aŭgusto venas post julio kaj antaŭ septembro.

Aŭgusto komenciĝas per la sama semajntago kiel februaro nur en superjaro.

Aŭgusto
el hor-libro de l' duko de Berry
Imperiestro Aŭgusto

## Eksteraj ligiloj

*
*  Arkivigite je 2003-08-21 per la retarkivo Wayback Machine
*
*
# 77-a SAT-Kongreso 2004

| **77-a SAT-Kongreso 2004** |
| --- |
|  |  |
| Loko
 | Bratislavo
 |
| Ekde
 | 14-a de aŭgusto 2004
 |
| Ĝis
 | 21-a de aŭgusto 2004
 |
| ← Antaŭa
 | Sekva →
 |
|  |

emblemo de SAT.
77-a SAT-Kongreso 2004 en Bratislavo.
La **77-a Kongreso** de Sennacieca Asocio Tutmonda (SAT) okazis en Bratislavo inter la 14-a kaj la 21-a de aŭgusto 2004. Tiam estis prezidento de la Plenum-komitato Jakvo Schram kaj estris la kongresan komitaton Petro Chrdle.

## Deklaracio

La 77-a Kongreso de SAT, kunveninta de la 14-a ĝis la 21-a de aŭgusto 2004 en Bratislavo,

* lanĉas solenan alvokon al la registaroj de landoj, kiuj ankoraŭ ne subskribis la Konvencion de Otavo, ke ili rapide subskribu ĝin, por ke universaliĝu tiu Konvencio pri la detruo de kontraŭ personaj minoj kaj pri la malpermeso de ilia uzo, produktado kaj stokado;
* emfazas la nepran neceson de kultura kaj kleriga laboro por batali kontraŭ nescio kaj dogmemo, kiuj estas gravaj obstakloj al paca kaj senperforta forigo de la nuna fia sociordo;
* atentigas, ke vortoj kiel “klasbatalo”, “kamarado”, “socialismo”, “laboristo”, kvankam ilin misuzis diversaj reĝimoj kaj sociaj grupoj, priskribas daŭran realecon, kaj ke estas tasko de nia asocio redoni al tiuj vortoj ilian ĝustan signifon;
* alvokas ĉiujn progresemajn esperantistojn aliĝi al SAT kaj kunagadi en ĝi;
* alvokas progresemajn neesperantistojn kunhelpi per siaj propraj rimedoj por levi la nivelon de la mondskala perlingva komunikado ĉe la laboristaro, por kiu celo Esperanto prezentas la plej taŭgan solvon.

Ponto SNP en 77a SAT-kongreso.
Stilizita bildo de la *fluganta subtaso* de la Ponto SNP estis simbolo de la 77-a SAT-Kongreso okazinta en Bratislavo samtempe kun la konferenco de ILEI.

## Prelegoj

* Keppel Enderby: *kaj kien nun?* pri estonteco de la esperanta movado
* Tereza Kapista:*Mia instrulaboro en Irano*
* Marteno Minich: *pri la urbo Bratislavo*
* Klaŭdo Roux:*La natursciencaj terminoj en la Nova PIV*
* Ján Vajs: *Slovaka agrikulturo sojle al EU*

## Kulturaj eventoj

### Teatraĵoj

* *Kesto da venenaj serpentoj*, ludita de la teatra grupo de ESO Bratislavo.
* *La rifuĝinto* de Trevor Holton, ludita de SAT-anoj el Aŭstralio.

### Muziko

* Diversaj muzikpecoj de la Triopo Majstoroviĉ
* Operkantoj de Miroslav Smyčka

## Eksteraj ligiloj

* Prikongresa rubriko en la retpaĝoj de SAT
# 79-a SAT-Kongreso 2006

| **79-a SAT-Kongreso 2006** |
| --- |
|  |  |
| Loko
 | Beogrado
 |
| Ekde
 | 19-a de aŭgusto 2006
 |
| Ĝis
 | 26-a de aŭgusto 2006
 |
| ← Antaŭa
 | Sekva →
 |
|  |

emblemo de SAT
La **79-a Kongreso** de Sennacieca Asocio Tutmonda (SAT) okazis en Beogrado inter la 19a kaj la 26a de aŭgusto 2006. Ĝi kunigis 153 partoprenantojn. Tiam estis prezidento de la Plenum-komitato Jakvo Schram kaj estris la kongresan komitaton Tereza Kapista.

## Laborkunsidoj

Unu el la ĉefaj priparolitaj temoj estis la eblaj solvoj de la financa krizo de SAT. La gvidrezolucio resumis tion dirante ke la kongreso *esprimas sian fidon al la PK por, konsiderante la proponojn faritajn dum la kongreso, solvi la financan krizon laŭ la plej bona maniero samtempe por SAT kaj por Kreŝimir Barkoviĉ, inkluzive per vendo de la sidejo kiel eventuala solvo ; ĉe kio ĝi postulas, ke li okaze de maldungo ricevu la diferencon inter sia antaŭa salajro kaj la ŝtata senlaborula kompenso, kaj ke li poste ricevu enspezon egalan al la antaŭe atendita pensio ;*

Aldone al tio estis ekzamenitaj diversaj proponoj pri reorganizo de la labormaniero de SAT. Interalie estis ekzamenata propono pri starigo de Eldonkooperativo de SAT, kiu fakte ne plu ekzistis de post 1934.

Plena laborkunsido estis dediĉita al debato pri aktualaj socipolitikaj temoj, post kvaronhora enkonduko de ĉiu el ili. Pritraktitaj temoj estis

* la lastatempa protestmovado kontraŭ unuadunga kontrakto en Francio kaj ĝiaj politikaj perspektivoj
* naciismo kaj edukado en Japanio kaj aliaj landoj
* ĉu la SAT-movado prezentu Esperanton samstile kiel la neŭtrala medio
* la politika situacio en Mezoriento.

Flanke de la ĝeneralaj laborkunsidoj kunvenis la liberpensula, komunista, ĉielarka, sennaciisma, kaj ekologiista frakcioj, kaj la poresperanta fako. Ankaŭ estis priparolita revigliĝo de la porpaca frakcio.

## Prelegoj

* Esperanto, lingvo de paco en Afriko, prezentita de Tereza Kapista
* La stato de nia esperanto-historiografio kaj niaj devoj ĉi-rilate, prezentita de Zofia Banet-Fornalowa
* La vivuldiverseco; kio ĝi estas, kial indas protekti ĝin kaj ĉu tio estas ebla en kapitalisma mondo, prezentita de Vinko Markov.
* Malarmado; informiĝi por agi, agi por malpermesi, prezentita de Andreo kaj Colette Weiss

## Teatraĵoj

* Brando, de Emilija Lapenna, aktoris Jerzy Fornal
* Trompo, de Emilija Lapenna, aktoris Jerzy Fornal
* Arlekeno, de Janusz Korĉak, aktoris Jerzy Fornal

## Muzikaĵoj

* Koncerto fare de la filharmonio de junuloj el Beogrado

## Eksteraj ligiloj

* Deklaracio kaj gvidrezolucio
* Eldona fako kooperativa de SAT, proponita dum tiu kongreso
# 83-a SAT-Kongreso 2010

| **83-a SAT-Kongreso 2010** |
| --- |
|  |  |
| Loko
 | Braŝovo
 |
| Ekde
 | 1-a de aŭgusto 2010
 |
| Ĝis
 | 6-a de aŭgusto 2010
 |
| ← Antaŭa
 | Sekva →
 |
|  |

emblemo de SAT
La **83-a Kongreso** de Sennacieca Asocio Tutmonda (SAT) okazis en Braŝovo inter la 1-a kaj la 6-a de aŭgusto 2010. Tiam estis prezidento de la Plenum-komitato Jakvo Schram kaj estris la kongresan komitaton Rodica Todor.

## Kunteksto

La kongreso estis organizita de la loka asocio Amikeco Braŝovo, aktiva surloke jam de kelkaj jaroj. La kongreso estis anoncita ĉe la loka radio kaj en loka gazeto « Bunna Ziua Braŝov » (Bonan tagon Braŝovo). Loka televido venis por filmi dum la renkontiĝo kun la sindikatisto. Krom la laboraj kunsidoj okazis distraj programeroj kaj ekskursoj kiaj tiuj al Sibiu kaj al Bukaresto.

## Laborkunsidoj

Aldone al pritrakto de la jarraporto, la ĉefaj temoj tuŝitaj dum la laborkunsidoj estis klerigado pri financoj, partopreno en etikaj bankoj, porpaca agado de SAT kaj pliampleksigo de la disvend- kaj kontaktoreto de la asocio.

## Sociaj forumoj

La ĉefa kongresa temo estis "Ekonomia krizo kaj ties plurflankaj efikoj". Ĝi estis traktita per la jenaj debatoj:

* Renkontiĝo kun sindikata respondeculo.
* Rekta agado peresperanta en Suda Koreio, interalie proteste al venonta kunveno de G20 en Seulo, prezentita de Kara An, kiu estis faranta mondoveturadon kiu komencis en Orientazio kaj Aŭstralio kaj pluis en Balkanio, Italio, Hispanio, Portugalio, Brazilo kaj Hispanameriko dum preskaŭ unu jaro.
* Pri rasismo, enkondukita de Jakvo Schram kaj Rodica Todor.
* Esperante, pri kio efektive?, enkondukita de David Kelso, kiu malaperis 3 monatojn poste en arbaro de suda Italio.
* Krizoj en la kosmologio de Martinus, enkondukita de Mihai Trifoi.
* La krizo kaj foresto de solvoj, enkondukita de Cristian Sabau.

## Teatraĵo

* La Kalva kantistino, de Eŭgeno Ionesko, trad. Georges Lagrange

## Postkongreso

Okazis tre bone organizita kaj interesega ŝipveturado tra la Danuba Delto, kiam oni povis viziti kaj ĝui naturon, belegajn pejzaĝojn, lokajn interesaĵojn ktp, en tre bonega etoso.

## Referencoj

## Vidu ankaŭ

* SAT-Kongreso
* Sennacieca Asocio Tutmonda (SAT)

## Eksteraj ligiloj

* Oficiala kongrespaĝo Arkivigite je 2020-02-06 per la retarkivo Wayback Machine
# 85-a SAT-Kongreso 2012

| **85-a SAT-Kongreso 2012** |
| --- |
|  |  |
| Loko
 | Jalto,  Ukrainio
 |
| Ekde
 | 11-a de aŭgusto 2012
 |
| Ĝis
 | 18-a de aŭgusto 2012
 |
| ← Antaŭa
 | Sekva →
 |
|  |

emblemo de SAT
La kongresa emblemo vidigas la urban simbolon, la kasteleton Hirunda nesto
Blazono de Jalto
La **85-a Kongreso** de Sennacieca Asocio Tutmonda (SAT) okazis en Jalto, Ukrainio, inter la 11-a kaj la 18-a de aŭgusto 2012, ĉe la Suda Bordo de Krimeo vide de la Nigra Maro. Postkongreso estis de la 18-a ĝis la 22-a de aŭgusto. Kongresejo kaj loĝejo estis en kvartalo Masandra nordoriente de la urbo inter arbaro. Ĉefa organizanto estis Jefim Zajdman.

Estis la dua fojo ke la kongreso de SAT kunvenis en Ukrainio: la unua okazo estis la 71-a SAT-Kongreso 1998 en Odeso.

## Programo

Krom la kutimaj, tradiciaj kaj logikaj kunsidoj de la asocio (malfermaj al ĉiuj kongresanoj) okazis ankaŭ prelegoj pri fervojoj en Siberio, sindikatoj en Bulgario, loĝantaro en Krimeo, politika situacio en Kazaĥio, pacagado, kaj aliaj. Oni pridebatis la temon de la insurekcio de Nestor Maĥno, post montro de koncerna televida dokumenta filmo.

Post teatra ludo pri Ĉeĥov.
Okazis diversaj vizitoj al urbo Jalto, inter tiuj vizito al dommuzeo pri Ĉeĥov, kie okazis teatra prezentado de diversaj teatraĵoj de la menciita verkisto, al strandoj, al Nikita Botanika Ĝardeno, al palaco Masandra tra arbaro, al vinuzino, al Livadia palaco kie okazis la Jalta konferenco (februaro 1945) inter Stalin, Roosevelt kaj Churchill, kiam tiuj decidis pri la mondo post la Dua Mondmilito, al palaco Alupka, kie tiam loĝis Churchill, kun reveno per ŝipo, al urbo Sebastopolo, kie oni vizitis ĉefe la panoramon kiu montras scenojn de la Batalo de Sebastopolo kaj la arkeologiaĵojn de la greka urbo Ĥersoneso.

Distraj momentoj estis koncerto de Paŭlo Moĵajev kaj de aliaj krimeaj kantistoj.

## Vidu ankaŭ

* SAT-Kongreso
* Sennacieca Asocio Tutmonda (SAT)

## Notoj

## Eksteraj ligiloj

* Oficiala kongresa retejo Arkivigite je 2020-02-06 per la retarkivo Wayback Machine
* Retejo de la gastiganta Jalta Esperanto-grupo Arkivigite je 2012-10-24 per la retarkivo Wayback Machine
* Grupo «Esperanto en Krimeo» ĉe Vizaĝlibro
# Aŭgusto Baissac

| **Aŭgusto Baissac** |
| --- |
|  |
| Persona informo
 |
| **Naskiĝo** | iam en la 19-a jarcento
 |
| **Morto** | iam en la 20-a jarcento
 |
| **Lingvoj** | Esperanto
 |
| **Ŝtataneco** | Alĝerio   |
| Okupo
 |
| **Okupo** | esperantisto  verkisto   |
|  |

**Aŭgusto Baissac** (konata ankaŭ kiel **M. Baissac**, ) estis pionira franca esperantisto, kiu aktivis precipe en Alĝerio komence de la 20-a jarcento.

Li estis unu el la unuaj disvastigantoj de Esperanto en Alĝerio. En 1906, li publikigis plurajn artikolojn pri la 2-a UK en alĝeriaj ĵurnaloj kiel *"Le Républicain"* kaj *"L'Indépendant"*.

Lia plej konata kontribuo al la Esperanto-kulturo estas la originala unuakta komika monologo titolita **"La duonokulvitro"**, verkita en 1905.

En 2005, okaze de la centjariĝo de la verko, la Esperanto-Asocio de Britio (EAB) publikigis DVD-filmon de tiu ĉi teatraĵo, reĝisoritan de Paul Gubbins. Liaj mallongaj verkoj aperis en tiutempaj gravaj gazetoj kiel *"Tra la mondo"*.

## Notoj kaj referencoj
# Antikva Ateno

| Antikva Ateno |
| --- |
|  |
| Blazono |
|

| [Montri]  Estas |
| --- |
| poliso, urboŝtato, arkeologia loko, Samian Ware Discovery Site [+] |

 |
| Koordinatoj | 37° 58′ 20″ N, 23° 43′ 20″ O (mapo)37.97222222222223.722222222222 |
|

---

 |
| Estiĝo | -508 |
|

---

 |
|

|  |
| --- |
| Antikva Ateno (Centra Ateno)DEC |

 |
|

---

 |
|

|  |
| --- |
| Antikva Ateno (Grekio)DEC |

 |
|

---

 |
| Wikimedia | © OpenStreetMap |
| Antikva Ateno |
| **Vikimedia Komunejo**:  **Ancient Athens** [+] |
|  |

La Partenono, en Ateno, nome templo al Atena, kaj aliaj restaĵoj de la Antikva Ateno.
La Akropolo imagita en pentraĵo de 1846 de Leo von Klenze
La historio de Ateno reprezentas la devenon de la historio de la eŭropaj urboj kaj de la aktuala Eŭropo. Ties loĝantaro loĝis kontinue tiun regionon dum pli ol 3000 jaroj. Ĝi estis la ĉefa urbo de la Antikva Grekio dum la 1-a jarmilo a.K. La pinto de ĝia longa kaj mirinda historio alvenis en la 5-a jarcento a.K., sub la arkontoregado de Periklo (nomita Perikla Jarcento), kiam ĝiaj valoroj kaj civilizo etendis trans la geografiaj limoj de la urbo kaj poste universaliĝis. La politika pensaro, la teatro, la artoj, la filozofio, la scienco, la arkitekturo kaj multaj aliaj fakoj de la homa pensaro alvenis al heroa hegemonio en tempa koincido; per intelekta pleneco unika en la historio de la homaro. Ĝi iĝis unu el la centroj kaj intelektaj kaj religiaj (kun Olimpio), ĉar tie troviĝis la Templo de Hefesto (nomata ankaŭ Hefestejo), la Partenono (templo dediĉita al Atena) kaj la Templo de Olimpa Zeŭso aŭ Olimpejo kiu estis la plej granda klasika templo de Grekio (aktuale en ruinoj).

## Famaj atenanoj

* Efialto
* Klisteno de Ateno
* Periklo
* Platono
* Solono

## Vidu ankaŭ

* Akademio de Ateno
* Atena demokratio
* Klasika Grekio
* Poliso (urboŝtato)
* Timokratio
* Akropolo (Ateno)
* Atiko
* Delia Ligo
* Ateno

## Bibliografio

* Étienne, Roland (2004). Athènes, espaces urbains et histoire. Des origines à la fin du IIIe siècle ap.J.-C. (en franca). Hachette. ISBN 978-2-01-145571-0.
# Ĝenro

|  |  |
| --- | --- |
|  | Ne konfuzu ĉi tiun artikolon kun genro.
 |

**Ĝenro** estas kategorio de verkoj kun komunaj karakterizoj.

Tiuj verkoj povas esti literaturaj, kinaj, muzikaj, teatraj, ktp.

## Kelkaj ekzemploj pri ĝenroj

En alfabeta ordo:

* Agfilmo
* Biografio
* Dokumentario
* Krimfikcio
* Mistero
* Poezio
* Prozo
* Literatura ĝenro
* Muzika ĝenro
* Sciencfikcio
* Suspenso
* Vesterno

## Vidu ankaŭ

* Arta movado
* Granda formo
* Malgranda formo
# Prometeo Ligita

| Prometeo Ligita |
| --- |
| Prometeo Ligita |
| Aŭtoro | Esĥilo
 |
| Eldonjaro | 1982
 |
| Urbo | Glasgovo
 |
| Eldoninto | Eldonejo Kardo
 |
| Paĝoj | 54
 |
| ISBN | 0 905149 16 5
 |
|  |

Prometeo liberigita de siaj ĉenoj fare de Heraklo.
Prometeo Ligita (Antikva greka lingvo: Προμηθεὺς Δεσμώτης, *Promētheus Desmōtēs*) estas iom escepta verko inter la atikaj tragedioj de Esĥilo. Ne estas sciata kiam oni unue prezentis la teatraĵon, kaj kelkaj ne klarigitaj "enigmoj" indikas ke eble ĝi ne estas verkita de Esĥilo.

Ĝi estas elhelenigita de Albert Goodheir kaj eldonita de Eldonejo Kardo el Glasgovo, Skotlando, Unuiĝinta Reĝlando (Britio) en 1982.

## Enhavo

Post la rabo de la fajro, Prometeo estis ligata al Kaŭkazo fare de la dio Hefesto. Intrigite de la kriegado de la torturigato, la Oceanidoj aperas, kaj funkcias kiel ĥoron. Kiam ilia patro Oceano volas peri ĉe Zeŭso, tiam Prometeo rifuzas tiun helpon, esperante ke baldaŭ estos fininta la tiranecon de Zeŭso. Nome Prometeo konas sekreton, per kiu li siatempe esperas obteni sian liberigon de Zeŭso per ĉantaĝo! Kiam la dio Hermeso provas konvinkigi lin abandoni la sekreton, tiam Prometeo obstine silentas. La kolera Zeŭso senkatenigas la naturfenomenojn kaj enterigas Prometeon sub la monda ruinaĵo.

## Bildaro

* 1623 Rijksmuseum : Dirck van Baburen (1594-1624)
* 1762 Luvro : Nicolas Sébastien Adam (1705-1778)

## Eksteraj ligiloj

* Katalogo de Esperantomuzeo kaj Kolekto por Planlingvoj
* Katalogo de Heredaĵbiblioteko Hendrik Conscience
* Katalogo "Erfgoedbib" en *LibraryThing*
# Ditirambo

**Ditirambo**, el la gr. διθύραμβος, estis ĥora kanto kiu celis, dum oferbuĉo de viktimo, estigi kolektivan ekstazon helpe de ritmaj korpmovoj, ovacioj kaj ritaj elvokoj. Tiu ĉi religimuzika manifestacio okazis, en la Antikva Grekio, dum la celebradoj de la festoj de Dionizo. La partoprenantoj de la ditiramba ĥoro ordinare sin vestis kiel satirusoj. Ekde la VII-VI jarcentoj a.K., disvolviĝis, en la helena mondo, la lirika ĥoro kaj ditirambo fariĝis literaturo. Ditirambo ankaŭ sinonimas: lirika entuziasma poezio kaj entuziasmaj laŭdoj.
# Atiko

|

|  | Administra regiono
 |  |
| --- | --- | --- |

 |
| --- | --- | --- | --- |
| Atiko
 |
| Περιφέρεια Αττικής
 |
| **historia regiono • duoninsulo** |
| Bazaj informoj
 |
| ŝtato: | Grekio
 |
| areo: | 3.808 km²
 |
| nombro de loĝantoj: | 3.761.810 (2001) |
| loĝdenso: | 987,87 loĝantoj po km²
 |
| administra centro: | Ateno
 |
| provincoj (νομοί): | 1 (Atiko)
 |
| kodo laŭ normo ISO: | GR-I
 |
| kodo laŭ normo NUTS: | GR3
 |
| retpaĝo: | www.attiki.gov.gr
 |
|  |

**Atiko** (greke *Αττική*, *Attiki*) estas la nomo de antikva pejzaĝo kaj ĝis administra reformo efektivita komence de 2011 estis moderna administra regiono ("periferio" nome Atiko (regiono)) de la ŝtato Grekio, kiu samtempe estis provinco ("prefektujo", *nomos*) de Grekio. Ekde 2011 la teritorio apartenas al la administra regiono Meza Grekio.

Dum la epoko de antikva Grekio Atiko estis la ĉirkaŭaĵo de la urboŝtato (poliso) Ateno, kun sanktejo de la diino Atena sur la Akropolo kaj templo de la dio Posejdono ĉe la kabo *Sunion* en la sudoriento de la pejzaĝo. Ankaŭ hodiaŭ Ateno estas la ĉefa loĝloko kaj la administra centro de la regiono.

templo de Posejdono ĉe la kabo *Sunion*
la haveno de Pireo
Atiko, do la regiono de Grekio kie situas Ateno.

## Geografio

Atiko okcidente limas al Beotio kaj Megara. Historie gravaj lokoj estas la haveno de Pireo proksime de Ateno kaj la loko Maratono en la nordoriento. Ĉe la orienta marbordo dum la antikva epoko situis la urbo *Thorikos*, ĉe kiu laŭ la helena mitologio albordiĝis la diino Demetra.

Famaj montoj estas Parnizo, Himeto, Egaleo.

## Provincaj distriktoj (νομαρχίες)

* Ateno (Αθήνα Athina)
* Orienta Atiko (Ανατολική Αττική Anatoliki Attiki)
* Pireo (Πειραιάς Pireas)
* Okcidenta Atiko (Δυτική Αττική Dytiki Attiki)

## Kulturo

Triumfa arko de la imperiestro Konstantino en Romo. Azorín indikas la supran etaĝon per la termino "atiko".
Francisko Azorín parolas pri la atika arkitekturo kaj priskribis ĝin tiele:

|  |
| --- |
|  |
|  |

|  |
| --- |
| **„** Greka arkitektura ordo kun pilastroj, foje uzata sur la fasada kornico kiel aldona surkonstruaĵo. **”** |

 |

## Vidu ankaŭ

* Atika (dialekto)
* Atiko (arkitekturo)
* Atiko (regiono)
* 1138 Atiko

## Notoj